3 หุ้น “เครื่องดื่ม” โกยกำไร Q1 ทะลัก ICHI โตสุด 1 เท่าตัว
“3 หุ้นเครื่องดื่ม” OSP-ICHI-SAPPE โกยกำไรไตรมาส 1/66 แตะระดับ 1.27 พันล้านบาท ICHI โตสุด 1 เท่าตัวแตะ 222 ล้านบาท ส่วน OSP กำไร 275 ล้านบาท โต 79% และ SAPPE กำไร 777 ล้านบาท โต 4% รับรายได้ขายเติบโต
“3 หุ้นเครื่องดื่ม” OSP-ICHI-SAPPE โกยกำไรไตรมาส 1/66 แตะระดับ 1.27 พันล้านบาท ICHI โตสุด 1 เท่าตัวแตะ 222 ล้านบาท ส่วน OSP กำไร 275 ล้านบาท โต 79% และ SAPPE กำไร 777 ล้านบาท โต 4% รับรายได้ขายเติบโต
12 พ.ค. 2566

“ข่าวหุ้นธุรกิจออนไลน์” ได้ทำการรวบรวมผลประกอบการของบริษัทจดทะเบียนในตลาดหลักทรัพย์กลุ่มเครื่องดื่ม โดยวันนี้ (12 พ.ค.) ได้ยกมา 3 บริษัทจดทะเบียนที่รายงานกำไรสุทธิงวดไตรมาส 1/66 ออกมาเติบโตอย่างโดดเด่น ประกอบด้วย บริษัท โอสถสภา จำกัด (มหาชน) หรือ OSP, บริษัท อิชิตัน กรุ๊ป จำกัด (มหาชน) หรือ ICHI และบริษัท เซ็ปเป้ จำกัด (มหาชน) หรือ SAPPE ตามตารางด้านล่างนี้

โดยจากตารางด้านบนพบว่า ICHI มีการเติบโตสูงสุด มีกำไรไตรมาส 1 ที่ระดับ 221.73 ล้านบาท เพิ่มขึ้น 113.34% จากช่วงเดียวกันของปีก่อนมีกำไร 103.93 ล้านบาท ซึ่งมาจากรายได้ขายเพิ่มขึ้นจากงวดเดียวกันของปีก่อน แบ่งเป็นยอดขายในประเทศเพิ่มขึ้น 30% จากการเติบโตของตลาดชาพร้อมดื่ม และสินค้าใหม่ ส่วนยอดขายต่างประเทศเพิ่มขึ้น 0.6% จากการฟื้นตัวทางเศรษฐกิจของประเทศคู่ค้า
ถัดมาคือ SAPPE มีกำไรไตรมาส 1 ที่ระดับ 274.79 ล้านบาท เพิ่มขึ้น 79.15% จากปีก่อนมีกำไร 153.39 ล้านบาท ซึ่งมาจากรายได้รวม ที่ทำได้1,570.0 ล้านบาท ซึ่งเป็นรายได้จากการขายที่สูงสุดรายไตรมาสตั้งแต่ก่อตั้งบริษัทฯ (All Time High) คิดเป็นการเติบโต 37.4% เมื่อเปรียบเทียบกับไตรมาสเดียวกันกับปีก่อนหน้า
ปิดท้ายด้วย OSP รายงานกำไตรมาส 1 ที่ 777.90 ล้านบาท เพิ่มขึ้น 3.76% จากช่วงเดียวกันของปีก่อนมีกำไร 749.71 ล้านบาท โดยเป็นผลมาจากการบริหารจัดการด้านประสิทธิภาพการผลิตที่ดีขึ้นอย่างต่อเนื่อง สามารถลดต้นทุนการผลิตทั้งวัตถุดิบและพลังงาน ทำให้ต้นทุนต่อหน่วยลดลง ทำให้อัตราการทำกำไรขั้นต้นปรับตัวสูงขึ้น
ขณะที่รายได้จากการขายอยู่ที่ 6,545 ล้านบาท เพิ่มขึ้น 1.8% เมื่อเทียบกับไตรมาสก่อนหน้า จากการขยายตัวของตลาดต่างประเทศ ที่เติบโตเป็นเลข 2 หลัก รวมถึงการฟื้นตัวของตลาดในประเทศจากกลยุทธ์การสร้างความหลากหลายของกลุ่มสินค้าที่สามารถตอบสนองความต้องการของลูกค้าทุกกลุ่มได้อย่างครอบคลุม รวมถึงมีเครือข่ายช่องทางการจัดจำหน่ายที่แข็งแกร่ง ทำให้โอสถสภาเป็นผู้นำตลาดผลิตภัณฑ์เครื่องดื่มบำรุงกำลังอย่างต่อเนื่อง